തിരുവോണനാളില് പ്രതിഷേധ നില്പ് സമരം നടത്തി ചെങ്ങന്നൂര്: കേന്ദ്രതല അനുമതി ലഭിക്കുംമുമ്ബ് സില്വര് ലൈനുവേണ്ടി ഭൂമിയേറ്റെടുക്കുവാനുള്ള സംസ്ഥാന സര്ക്കാരിന്റെ ഉത്തരവ് പിന്വലിക്കണമെന്ന് ആവശ്യപ്പെട്ട് കെ റെയില് സില്വര് ലൈന് വിരുദ്ധ ജനകീയ സമിതിയുടെ നേതൃത്വത്തില് ചെങ്ങന്നൂര് താലൂക്ക് ഓഫീസിനു മുന്പില് തിരുവോണനാളില് പ്രതിഷേധ നില്പുസമരം നടത്തി. ആലപ്പുഴ ജില്ലാ വൈസ് പ്രസിഡന്റ് എന്.ആര്.ശ്രീധരന് പിള്ളയുടെ അധ്യക്ഷതയില് സംസ്ഥാന ജനറല് കണ്വീനര് എസ്.രാജീവന് ഉദ്ഘാടനം ചെയ്തു. ജില്ലാ കണ്വീനര് മധു ചെങ്ങന്നൂര്, യൂണിറ്റ് ഭാരവാഹികളായ കെ.എം.വര്ഗീസ്, കൃഷ്ണന്, വി.എം. രാജന്, ജേക്കബ് വര്ഗീസ്, ജോര്ജ് വര്ഗീസ്, എന്.ബി.രാജന് എന്നിവര് പ്രസംഗിച്ചു.